MLDataScientist/Wikipedia-uzbek-2024-05-01 huggingface dataset:
Toshkent gramplastinka zavodi

Mulla Toʻychi Toshmuhamedov nomidagi Toshkent gramplastinka zavodi — 1945-yil 6-oktabrda Toshkent shahri, Gramplastinka koʻchasi, 58-uyda tashkil etilgan zavod. Zavod 1941-yilda evakuatsiya qilingan Noginsk zavodining jihozlari asosida barpo etilgan. Ishga tushirish ishlarida Toshkentda faoliyatini davom ettirish uchun taklif etilgan Aprelevka va Noginsk zavodlarining sobiq ishchilari qatnashganlar. Birinchi gramplastinkalar Aprelevka zavodidan olingan tayyor mahsulotlardan qilingan.

1946-yilda gramplastinkalarni ishlab chiqarish uchun oʻzini-oʻzi taʼminlovchi mahsulotlarga moʻljallangan joʻvali tegirmon va galvanizatsiya (elektroqoplash) ustaxonalarni ishga tushirish rejalashtirilgandi.

1948-yilgacha zavod Moskvadan tayyor yorliq blankalari va gramplastinka muqovalarini olgan. Chiqarilgan gramplastinkalarning koʻpchiligini Oʻrta Osiyo xalqlarining milliy qoʻshiqlari va musiqalari tashkil qilgan.

1957-yil avgust oyida zavod Toshkent xalq xoʻjaligi kengashi (Toshkent sovnarxoz) tasarrufiga oʻtkazildi. Xuddi shu yili zavod uzoq vaqt davomida oʻynaydigan gramplastinkalarni ishlab chiqarishni boshladi.

1960-yildan boshlab xoʻjalik kengashlari tizimida markazlashtirish jarayoni boshlandi: xalq xoʻjaligi kengashlarining xoʻjalik faoliyatini muvofiqlashtirish uchun ittifoq respublikalaridagi bir necha iqtisodiy maʼmuriy hududlar asosida respublika xoʻjalik kengashlari tuzildi.

1961-yildan boshlab Toshkent gramplastinka zavodining yorliqlarida „O‘zbekiston xo‘jalik kengashi“ yozuvi va „Doʻstlik“ nomi paydo boʻldi.

Iqtisodiy zonalarning kengayishi munosabati tufayli 1963-yil fevralda SSSR Oliy Sovetining farmoni bilan Oʻzbekiston, Qirgʻiziston, Tojikiston va Turkmaniston SSR iqtisodiy maʼmuriy hududlari negizida Oʻrta Osiyo iqtisodiy hududi tashkil etildi. Zavod uning tarkibiga oʻtkazildi va endi yorliqlarda Oʻrta Osiyo xalq xoʻjaligi kengashi (Sredazsovnarxoz) yozuvi qoʻyila boshlandi.

1964-yil iyul oyidan Toshkent gramplastinka zavodi butunittifoq „Melodiya“ ovoz yozish firmasi tarkibiga oʻtkazildi.

1969-yilda zavodga Turkistonda ovoz yozish sanʼatining mohir ustasi boʻlgan xonanda Mulla Toʻychi Toshmuhamedov (Toʻychi hofiz) nomi beriladi.

1972-yilda zavod stereofonli gramplastinkalarni ishlab chiqarishni boshlaydi. 1981-yilga kelib zavodda 10 ta ustaxona va 9 ta boʻlim faoliyat yuritgan. Zavodda 539 nafar sotsialistik mehnat zarbdorlari (ishchilari), 15 ta kommunistik mehnat birlashmasi ishlagan. Zavodning 12 nafar xodimlari hukumat mukofotlari bilan taqdirlangan. Shuningdek, zavodda bolalar bogʻchasi va dam olish maskani ham mavjud edi.

1991-yilda zavod soʻnggi yirik gramplastinkalar turkumini chiqardi. 1995-yil mart oyida zavod „Sharq taronasi“ uyushmasi tarkibiga oʻtkazildi. Zavodning ishlab chiqargan asosiy mahsulotlari gramplastinkalar va gramplastinka muqovalari edi. Gramplastinkalar „Melodiya“ matritsalarida chiqarilgan, asosan, bolalar ertaklari edi. Ammo tez orada bu ishlab chiqarish ham yopiladi. Zavod oʻz faoliyatini 1995-yilda toʻxtatadi.

Galereya

Manbalar 

Musiqa
Toshkent
O‘zbekiston tarixi
Xolid ibn Valid masjidi (Asaka)

Xolid ibn Valid masjidi — Andijon viloyati Asaka shahrining eng gavjum va markaziy hududida joylashgan „Xolid ibn Valid“ jome masjidining poydevori birinchi bor 1991-yilning 23-aprel sanasida qoʻyilgan. Ushbu jome masjidining qurilish ishlari Asaka tumani aholisi tomonidan, hashar yo‘li bilan 13 yil davomida barpo etilgan.

Tarixi 
Masjid 2004-yilda Oʻzbekiston musulmonlari idorasi va Adliya vazirligi tomonidan rasmiy roʻyxatdan oʻtkazildi. Qurilish va taʼmirlash ishlari 2005-yildan boshlab 13 yil davom etgan.

Ushbu masjidning nomi ittifoqchi va taniqli sarkarda Xolid ibn Valid sharafiga nomlangan. Xolid ibn al-Validning asli kelib chiqishi Qurayshning Makka qabilasidan edi. Uning urug‘i dastlab Muhammad payg‘ambarga qarshi chiqqan. Ammo biroz vaqtdan keyin u islom dinini qabul qilgandan soʻng, Xolidning harbiy mahorati tufayli Islom dinidagi mavqeyi tezda oshib borgan va „Allohning qilichi“ laqabini olgan.

Meʼmorchiligi 
2014-yilda esa „Xolid ibn Valid“ jome masjidi zamonaviy jihozlar bilan, zamon talabiga mos tarzda jihozlandi. Masjid binosi uch qavatli qilib, pishtgan gʻishtdan barpo etilgan. Uni bezatish vaqtida ularning bezagi sifatida har xil usulda yotqizilgan koʻp rangli gʻishtlardan foydalanganlar. Uch qavat binoning barcha derazalari uchli ravoq shaklida yasalgan.
Namoz oʻquvchilar uchun qulaylik yaratish maqsadida uch tomonda kirish eshiklari joylashtirilgan. Foydalanishga topshirilgan barcha yordamchi xizmatlar zamonaviy komponentlar bilan jihozlangan. Masjid hovlisi yorqin marmar tosh bilan oʻralgan, uning burchaklarida zamonaviy mustahkamlovchi inshootlar qad rostlagan. Ushbu inshootlar minoralar shaklda boʻlib, uchta sathda qilingan. Ular masjid binosining 4 tomoniga joylashtirilgan. Shuningdek, binoning ustki qismi koʻk rangdagi naqshli gumbazlar bilan bezab chiqilgan. Masjid binosining asosiy zali baland shiftli boʻlib, u yerga katta havo oqimi kiradi. Xonani yanada yorugʻ va bu katta xonani yanada kengroq koʻrsatish maqsadida koʻp sonli derazalar ham oʻrnatib qoʻyilgan. Aholiga qulay boʻlishi uchun hojatxona va tahoratxonalar ham foydalanishga topshirilgan.

Maydoni 
Xolid ibn Valid masjidining umumiy maydoni 2400 kvadrat metrni tashkil qiladi.

Manbalar
Qargʻalar (qoʻshiq)

„Qargʻalar“ („Qargʻalar uchsa qaraylik“ deb ham nomlanadi) — bu qoʻshiqning yaralishi ashula matnida aytilganidek Margʻilon bilan chambarchas bogʻlangan. Shunisi maʼlumki, qoʻshiqdagi voqealar Oʻzbekistonni Chor Rossiyasi tomonidan bosib olinishiga aloqador. Birinchi Jahon urushi paytida 1916-yil 25-iyunda Oq podsho Rossiya imperatori Nikolay II Oliy Bosh qo‘mondon va harbiy taklifi bilan chiqargan farmoni bo‘yicha „front ortidagi xizmatlar uchun Turkiston, Sibr va Kavkazdan 19 yoshdan 43 yoshgacha bo‘lgan erkaklar safarbarligi“ boshlangan. Aynan shu yili front ortida ishlash uchun deyarli barcha oʻzbek erkaklari mardikorlikka olingan va ular sovuq oʻlkalarga xususan, Sibirga yuborilgan.

„Qargʻalar“ qoʻshigʻi xuddi shu davrda Rossiyaning sovuqlarida ishlab yurgan oʻzbek erkaklari tomonidan yaratilgan degan mulohazalar bor. Qoʻshiqning matni ham ayni shu voqelikka bogʻliq holatda talqin qilinadi:

Maʼlumki, qargʻalar issiq tushishi bilan sovuq oʻlkalarga uchib ketadi. Oʻz vatanidan uzoqda, yaqinlari hijronida qiynalgan lirik qahramonlarning murojatidan koʻrinadiki, qargʻalar ularning yurti boʻlgan Margʻilondan uchib kelmoqda. Ular yor-u birodarlari, yaqinlari sogʻinchidan qargʻalarning kelishini intizorlik bilan kutishadi. Sababi, qargʻalar ularning vatanidan, yaqinlaridan xabar olib keladi. Qoʻshiqning mazmuni bilan uning ritmi oʻrtasida yer bilan osmoncha farq borligi uchun, qoʻshiq ijrosi kishini oʻz-oʻzidan raqsga chorlab turadi. Bu qoʻshiq „Yalla“ guruhi tomonidan 1970-yillarda ijro etilishi bilan butun Markaziy Osiyoga tezlik bilan yoyilib ketgan. Oʻzbek xalqining toʻy-bazmlarida bu qoʻshiq yangray boshlagan. Oʻsha paytdagi senzura „qargʻalar“ soʻzini „turnalar“ga almashtirgan edi. Farruh Zokirov musiqani andijonlik hofizlardan oʻrganganini aytadi, aniq manbalarda yaratilish tarixi saqlanib qolmagan. Bu qoʻshiqni turlicha talqinlari ham bor. Uni Farrux Zokirov ilk bor zamonaviy talqinda ijro etganidan keyin, qoʻshiq koʻplab sanʼatkorlar tomonidan qayta aytilgan, ular ichida Sevara Nazarxonning harakatlanayotgan poyezd ovozlari fonida aytilgan variantida qoʻshiq maʼnosiga ohanglari mos keladi.

Manbalar
Fredrik Risp

Lars Fredrik Risp (1980-yil 15-dekabrda tugʻilgan) — Shvetsiyalik sobiq professional futbolchi, himoyachi sifatida oʻynagan. U Shvetsiya, Italiya, Turkiya, Norvegiya, Daniya, Bolgariya va Kipr professional futbol jamoalarida 1996-2013-yillar oralig‘ida malakali oʻyinchi sifatida o‘ynagan. 2001 va 2005-yillar oraligʻida toʻliq tarkibda xalqaro maydonga tushib, Shvetsiya terma jamoasi tarkibida uchta oʻyinda gʻalaba qozongan.

Biografiya 
Shvetsiyaning Lisekill shahridan chiqqan futbolchi sifatida u futbolchilik faoliyatini o'z shahrining jamoasi Lysekils FF jamoasida boshlagan.

IFK Göteborg 
1999-yilda u IFK Göteborg jamoasiga koʻchib oʻtgan. 2003-yilda Veronaning " Kyevo Verona " klubida ijara asosida juda qisqa vaqt oʻtkazganidan soʻng, u IFK Gothenburg jamoasiga qaytgan va bu jamoa tarkibida bir necha mavsumni o'tkazgan.

Turkiya 
Ikki yildan soʻng, 2005-yilda " Gençlerbirliği " klubi tomonidan transfer qilinib jamoa tarkibiga qo'shib olingan . 2007- yilning yanvaridagi transfer oynasida u Ayman Abdelaziz bilan birga Trabzonspor jamaosiga oʻtgan. U 2008-yilning yanvarida " Ankaraspor " professiona futbol klubi bilan 2.5 yillik shartnoma imzolagan. 2009-yilning fevralida Norvegiyaning „Stabæk“ klubiga ijaraga oʻtgan. Ijara muddatidan soʻng u Turkiyaga qaytib kelgan va 2009-yilning avgust oyida Ankaraguju jamoasi bilan bir yillik shartnoma imzolagan.

PFC Levski Sofiya 
Risp Bolgariyaning " Levski Sofiya " klubi bilan 2011-yilning yozida, klub uchun oʻrtoqlik oʻyinida oʻynaganidan soʻng shartnoma imzolagan.

U futbolchilik faoliyatini 2012/13-yilgi mavsumdan soʻng 32 yoshida Kiprning " Ethnikos Achna " klubida yakunlagan.

Xalqaro

Yutuqlar 

 Stabæk futbol

 Superfinal : 2009-yil

Manbalar 

Yashayotgan insonlar
1980-yilda tugʻilganlar
Riqui Puig

Ricard Riqui Puig Marti (1999-yil, 13-avgustda tugʻilgan) — Ispaniyalik professional futbolchi, La Liga klubi Barcelonada markaziy yarim himoyachi sifatida oʻynaydi.

Jamoalardagi faoliyati 
Barselona, Kataloniya, Matadepera shahrida tugʻilgan Puig 2013-yilda UFB Jabac Terrassadan Barcelonaning La Masia klubiga oʻtgan. Yoshlar tarkibidan oʻtib ketganidan soʻng, u 2018-yil, 24-fevralda zaxiradagi debyutini oʻtkazdi va Segunda División chempionatida Gimnastic Tarragonaga qarshi oʻyinda Marcus McGuanening oʻrniga ikkinchi boʻlimda maydonga tushdi.

2018-yilning 11-iyunida Puig Barsa bilan shartnomasini 2021-yilgacha uzaytirdi va Segunda B divizionida „B“ jamoasiga ko‘tarildi. U 5-dekabrda oʻzining birinchi jamoadagi debyutini oʻtkazdi va mavsumning Ispaniya Kubogida Cultural Leonesaning 4:1 hisobidagi uy yoʻnalishining 55-daqiqasida yosh bitiruvchi hamkasbi Oriol Busquetsni almashtirdi; u Barselonaning toʻrtinchi golini urgan Denis Suarezga ham assistentlik qildi.

Puig La Ligadagi debyutini 2019-yilning 13-aprelida Huescaga qarshi o‘yinda (0:0) boshlab, 67 daqiqa o‘ynadi zaxiradan maydonga tushdi. U Barsa B uchun birinchi golini 14 sentabr kuni, ikkinchi golini esa AE Pratga qarshi uyinda 2:2 hisobida urdi.

2020-yil, 6-oktabrda Puigga avvalroq Rafinya kiygan 12-raqamli forma topshirilib, asosiy jamoaga ko‘tarildi.

2021-yil, 13-yanvarda Ispaniya Superkubogi yarim finalida Real Sociedad qo‘shimcha bo‘limlari 1:1 hisobida yakunlanganidan so‘ng, Puig penaltilar seriyasida g‘alaba qozongan penaltini (Barcelona 3:2 hisobida g‘alaba qozondi). 2021-yil, 24-yanvarda Puig La Ligada Elchega qarshi safarda 2:0 hisobida g‘alaba qozongan o‘yinda asosiy jamoa safida birinchi golini urdi va Frenkie de Jongning uzatmasidan boshi bilan Barselonaning ikkinchi golini kiritdi.

Oʻyin uslubi 
La Masia mahsuli, oʻzining ajoyib hujumkorligi orqali oʻyin harakatini boshqara oladigan futbolchi ekanligi maʼlum. U oʻtmishda Andrés Iniesta bilan taqqoslagan, ammo oʻyin vaqti uchun qiynalgan.

Shaxsiy hayoti 
Riqui Puigning otasi Carlos ham futbolchi boʻlgan. Chap qanot himoyachisi, u butun faoliyatini Terrassa vakili sifatida oʻtkazdi.

Karyera statistikasi

Yutuqlar 
Barselona yoshlari

 UEFA Yoshlar ligasi: 2017-18

Barcelona

 La Liga: 2018-19
 Qirol kubogi: 2020-21

Manbalar

Havolalar 

 FC Barcelona rasmiy profili
 Riqui Puig 
 Riqui Puig 
FC Barcelona futbolchilari
Ispaniya futbolchilari
Yashayotgan insonlar
1999-yilda tugʻilganlar
Iolanta

Iolanta 1212-yili Quddus qiroli Ioann de Briyen va uning rafiqasi Mariya oilasida dunyoga kelgan. Mariya qizi tug‘ilganidan ko‘p o‘tmay, vafot etgan. Shundan so‘ng, Iolanta “Izabella II“ nomi bilan Quddus qirolichasi deb e’lon qilindi. Otasi Ioann esa 1225-yilgacha regent sifatida o‘z hukmronlikni davom ettirgan.

Fridrix II bilan nikohi. 

1223-yilda Ioann de Briyen kuch to‘plash maqsadida Yevropaga sayohat qiladi. Sayohat davomida u Fiorentino shahriga kirib o‘tadi. Buni qarangki, aynan shu shaharda Izabella Muqadadas Rim imperiyasining bo‘lajak qirolichasi bo‘lishiga ahdlashildi. Rim papasi Gonoriy III va imperator Fridrix II ushbu uchrashuvda Ioann de Breenning qizini qo‘lini so‘raydi. Buni evaziga Fridrix salib yurishida qatnashishga rozi bo‘ldi. Ammo, u bir shart evaziga Quddusini qonuniy qiroli bo‘lsagina ushbu taklifni qabul qilishini ma’lum qilgan. Toy orqali papa muvaffaqiyatli kompaniyani amalga oshirishni maqsad qilgandi. 1225-yilda Fridrix va Izabellaning to‘y marosimi bo‘lib o‘tdi. Avgust oyida Akra shahrida, 9-noyabrda Brindizidagi marosimlarga shaxsan papani o‘zi qatnashdi. Bir necha kun o‘tgach, Izabella Quddus qirolichasi etib tayinlandi. Tuzilgan kelishuvga qaramay, Fridrix zudlik bilan qaynotasini regentlik huquqidan mahrum qilib, hokimiyatni o‘z qo‘liga olishga kirishdi. Bu orqali u salib yurishiga borishni istamasligini ko‘rsatib qo‘ygandi. Papa imperatorning bu qaroridan jazavaga tushib, 1227-yilda uni cherkovdan chiqarib yubordi.

Vafoti.

To‘ydan keyin Izabella Palermodagi Fridrix saroyida yashadi. Fridrix unga vaqti-vaqti bilan uni ko‘rishga kelib turardi. 1226-yil noyabrda Izabella o‘zining birinchi farzandi (ba’zi manbalarga ko‘ra) Margaret ismli qizaloqni dunyoga keltirdi. Ammo, bu bola oradan bir yil o‘tib, avgust oyida vafot etdi. 1228-yilning aprelida u ikkinchi farzandini, valiaxd shahzodani dunyoga keltirdi. Unga Konrad ismini berishdi. Lekin, Konrad dunyoga kelishi bilan uning onasi Andriyada vafot etdi va shu yerdagi soborga dafn etildi.
Quddus
Yevropa
Fridrix II
Izabella II
Mariya
Rim papasi
Avgust
Tun

Tun - bu osmon jismining (sayyora, uning sun'iy yo'ldoshi va boshq) markaziy yoritgich (Quyosh, yulduz) ufq chizig'idan pastda joylashgan vaqti.

Muayyan nuqta uchun "tungi davr" ning davomiyligi uning kengligiga, sayyoraning aylanish o'qining orbita tekisligiga nisbatan moyilligiga va aylanish o'qi tomonidan yaratilgan burchakka va markazga nisbatan yo'nalishiga bog'liq. Osmon jismlarining kecha va kunduz tomonlari terminator bilan ajratilgan.

Yerdagi tun 
Kechaning quyosh botishidan to ertalabgacha bo'lgan vaqt oralig'i ta'rifidan kelib chiqadiki, tunning boshi va oxiri quyosh diskining ustki qirrasi ufqdan biroz pastroq bo'lgan daqiqalar sifatida qabul qilinadi. Ba'zan kechqurun va ertalabki g'ira-shiralik davomiyligi tunning ta'rifidan chiqariladi . Masalan, kechqurun astronomik g'ira-shiralik tugagandan so'ng (quyosh diskining markazining haqiqiy ufqdan 18 ° dan pastga tushishi) astronomik tun ga kirishi qabul qilinadi.

Quyosh tizimidagi sayyoralarning aylanish o'qlari ularning orbita tekisliklariga perpendikulyar bo'lmaganligi sababli, ulardagi tunlarning davomiyligi ularning Quyosh atrofida aylanishi paytida yillik davriylik bilan o'zgaradi. Kun va tunning bir xil uzunligi tengkunlik paytida kuzatiladi, Yerning o'qi (yoki samoviy jismning aylanish o'qi) Quyosh yo'nalishiga (mos ravishda, markaziy yulduzga) perpendikulyar bo'lganda; kunduzi va kechasi uzunligidagi farq, o'qning ushbu yo'nalishga nisbatan maksimal moyilligida bo'lgan quyosh to'ntarishlarida maksimal darajada bo'ladi.

Sayyoralarning qutb doiralari ustidagi kengliklarda tunning davomiyligi quyosh kunidan (qutb kechasi) oshib ketishi mumkin. Qutb kechasi qutb doirasining kengligida bir sutkadan yarim yilgacha davom etadi.

Kechasi vaqtni hisoblash 
Gay Yuliy Sezar " Galiya urushi haqida eslatmalar " ning oltinchi kitobida yozadi: Gallar o'zlarini Dita xudosi avlodlari deb hisoblashadi. Shuning uchun ular vaqtni kunlar emas, balki tunlar bilan hisoblashadi.  . Akademik M. M. Pokrovskiy Sezarning ushbu satrlarini "sun'iy va sodda" deb ataydi va Yevropaning qadimgi aholisi vaqtni tun bilan qayd etib borishini ta'kidlaydi  .
Jonny Rödlund

Jonny Erik Gunnar Rödlund (1971-yil 22-dekabrda tugʻilgan) — Shved sobiq professional futbolchisi, yarim himoyachi sifatida oʻynagan. RSC Anderlecht va Manchester Unitedning yosh oʻyinchisi, Portugaliya, Germaniya va Xitoy jamoalarni himoya qilgan. Xorij klublariga oʻtishdan oldin Norrköping bilan Allsvenskan va Svenska Cupenni yutgan. 1991 va 1992-yillar oraligʻida toʻliq xalqaro maydonga tushib, Shvetsiya terma jamoasi uchun ikki marta gʻalaba qozongan va 1992-yilgi Yozgi Olimpiya oʻyinlarida oʻz mamlakati sharafini himoya qildi.

Klubdagi faoliyati 
Futbolchilik faoliyatini Skilyebo SK jamoasida boshlagan Ryodlund 1989-yilda IFK Norrköping jamoasi bilan shartnoma imzolashdan oldin 1987-1989 yillarda RSC Anderlext va Manchester United yoshlar jamoalarida oʻynagan. Norrköpingda u klubga 1989-yilgi Allsvenskan va 1990-91-yilgi Svenska kubogi chempionligini qoʻlga kiritishga yordam bergan. Shuningdek, u 2007-yilda Skilyebo SKda nafaqaga chiqishdan oldin Portugaliya, Germaniya va Xitoy klublari sharafini himoya qilgan.

Shvetsiyada RSC Anderlext va Manchester Uniteddagi yoshlik faoliyati tufayli u odatda „hech qachon gullamagan isteʼdod“ sifatida qabul qilingan.

Xalqaro faoliyati 
Rödlund 1990 va 1992-yillarda Shvetsiya terma jamoasi safida ikki marta g‘alaba qozongan. U, shuningdek, 1992-yilda Ispaniyaning Barselona shahrida boʻlib oʻtgan Yozgi Olimpiada oʻyinlarida Shvetsiya Olimpiya terma jamoasini himoya qilgan va Shvetsiya chorak finalda magʻlub magʻlub boʻlib turnirni tark etishidan oldin ikkita gol urgan.

Faoliyat statistikasi

Xalqaro

Yutuqlar 
IFK Norrköping

 Allsvenskan : 1989
 Svenska Kupen : 1990-91

Manbalar 

1971-yilda tugʻilganlar
Yashayotgan insonlar
Giorgi Mamardashvili

Giorgi Mamardashvili (2000-yil, 29-sentyabrda tugʻilgan) — gruziyalik professional futbolchi, La Liganing Valencia klubida darvozabon sifatida oʻynaydi. U Gruziya terma jamoasini ham himoya qiladi.

Jamoalardagi faoliyati

Dinamo Tbilisi 
Tbilisida tugʻilgan Mamardashvili Tbilisining Dinamo yoshlar jamoasiga 2012-yilda Gagra shahridan kelib qoʻshilgan. 2018-yilgi mavsumda asosiy jamoada foydalanilmagan zaxira oʻyinchisi sifatida maydonga tushganidan soʻng, u 2019-yilgi kampaniya uchun Rustaviga ijaraga berildi.

Rustavi 
Mamardashvili kattalar safida debyutini 2019-yil, 2-mart kuni Tbilisining Locomotive Tbilisiga qarshi safarda 4:1 hisobida boshlagan edi. 28 ta o‘yinda ishtirok etib, jamoasining quyi ligaga tushib ketmasligiga yordam berganidan so‘ng, u ijara asosida Locomotivega ham o‘tdi.

Locomotive Tbilisi 
Darvozabon Locomotivening 2020 -yilgi UEFA Yevropa Ligasi kampaniyasida koʻpchilik tomonidan olqishlangan. Marca gazetasi xabariga koʻra, uning Granadaga qarshi oʻyindagi ajoyib oʻyini ispan skautlarining eʼtiborini tortdi.

Dekabr oyi oxirida u Gruziya futbol federatsiyasi tomonidan yilning eng yaxshi darvozaboni mukofotini oldi.

Uning ajoyib mahorati UEFA 2021-yilda porlashi kutilayotgan 50 nafar yosh iqtidorlar roʻyxatini eʼlon qilganida ham eʼtibordan chetda qolmadi.

Valencia 
2021-yil, 7-iyun kuni Mamardashvili Ispaniyaning Valencia klubiga sotib olish sharti bilan bir yillik ijara shartnomasi asosida qo‘shildi va dastlab Tercera División RFEFda zaxiraga tayinlandi. U asosiy tarkib bilan mavsumoldi tayyorgarlikni oʻtkazdi va murabbiy Jose Bordalasni hayratda qoldirdi va 13-avgust kuni Getafega qarshi oʻyinda boshlangʻich oʻrinni qoʻlga kiritdi.

2021-yilning 31-dekabrida Valencia Mamardashvili bilan 2024-yilgacha, yana bir yilga ham shartnoma imzolaganini tasdiqladi.

Joriy mavsumda Giorgi Mamardashvili 18 ta o‘yinda 8 ta o‘yinda darvozasidan toʻp oʻtkazib yubormadi. U ketma-ket 560 daqiqa gol oʻtkazmasdan qayd etdi.

U ikki marta La Liganing haftaning ramziy jamoasiga kiritilgan (1 va 35-turlar). Qoʻshimchasiga, u uch marta „Match King“ mukofotini olgan.

2022-yilning may oyida Marca Mamardashvilini La Liganing mavsum kashfiyoti jamoasiga kiritdi.

Xalqaro karyerasi 
Mamardashvili Gruziya U-21 terma jamoasida uchta oʻyinda maydonga tushgach, 2021-yil, 8-sentyabr kuni Bolgariyaga qarshi oʻrtoqlik oʻyinida 4:1 hisobida magʻlub boʻlgan kattalar terma jamoasidagi debyutini oʻtkazdi.

U ilk rasmiy o‘yinini N.Makedoniyaga qarshi 2022-yil, 9-iyun kuni Millatlar ligasida 3:0 hisobida g‘alaba qozongan.

Karyera statistikasi

Klub

Manbalar

Havolalar 

 Giorgi Mamardashvili at BDFutbol
 Giorgi Mamardashvili at Soccerway

Gurjiston futbolchilari
Yashayotgan insonlar
2000-yilda tugʻilganlar
Shayx Zayniddin (Koʻkcha) masjidi

Shayx Zayniddin (Koʻkcha) masjidi — Toshkent shahri Shayxontohur tumani, Toshkentning eski shahar qismida, Koʻkcha mahallasida, islom dini peshvosi Shayx Zayniddin nomidagi masjid bor, shayxning maqbarasi ham shu joyda joylashgan. Odamlar masjid joylashgan joyning nomidan kelib chiqib uni Koʻkcha masjidi deb ham nomlashadi. 

Shayx Zayniddin 1164-yilda tug‘ilgan. U o‘z hayotini zamonaviy O‘zbekiston hududida so‘fiylik tariqatining suhravardiya yo‘nalishi asoschisi — Shahobiddin Suhravardiy taʼlimotini targ‘ib qilishga bag‘ishlagan. Shayx maqbarasi XIV asr oxirida Amir Temurning buyrug‘iga binoan qurilgan. Bugungi kunda masjid O‘zbekistondagi ziyoratgohlarning eng go‘zal joylaridan biri hisoblanadi, chunki bu yerda 2011 yilda xattotlik, yog‘och o‘ymakorligi va ganchdan foydalangan holda qayta qurish ishlari amalga oshirildi.

Qayta taʼmirlash 

2011—2013-yillarda ham masjid binosining ichki qismi kapital taʼmirdan chiqarildi. Taʼmir jarayonida masjid interyeri uchun xos bo‘lgan xattotlik sanʼati, ganch va yog‘och o‘ymakorlik ishlari keng qo‘llanildi. Ayni paytda bir vaqtning o‘zida 13 937 ta 14 minga yaqin musulmon masjidda namoz o‘qishi mumkin. Hozirgi kunda Toshkentni eng katta masjidi.

Imom-xatib: Maqsudali Qosimov

Yana qarang 
Koʻkcha Shayx Zayniddin qabristoni

Manbalar
Tamala Jones

Tamala Reneé Jones (; 12-noyabr, 1974-yil, California, AQShda tugʻilgan) — amerikalik aktrisa. Jones oʻzining Booty Call, The Wood, Kingdom Come, The Brothers hamda What Men Want kabi filmlardagi rollari orqali tanilgan.

Uning taniqli rollari orasida Veronica's Closet televizion sitkomidagi Tina roli; For Your Love filmidagi Bobbi Seawright hamda ABC telekanali efirga uzatgan jinoiy dramatik televizon serial — Castledagi Lanie Parish kabi rollari mavjud.

Faoliyati 
Uning dastlabki aktyorlik roli oʻsmirlar haqidagi California Dreams sitkomida maxsus mehmon sifatida ishtirok etishi orqali amalga oshiriladi. Ushbu roli unga ABC telekanalida efir yuzini koʻrgan qisqa muddatli dramatik televizion serial — Dangerous Mindsda talaba rolini ijro etishiga sabab boʻladi.

Jones 1998—2002-yillar oraligʻida efirga uzatilgan For Your Love nomli teleserialda hamda qisqa muddatli The Tracy Morgan Showda bosh rollarni ijro etgan. Aktrisa, shuningdek, One on One nomli teleserialda kartina qahramonlaridan biri Flexning eski qiz doʻsti Tonya rolini (birinchi va beshinchi faslda) gavdalantirgan.

U boshqa teleseriallarda, jumladan, The Parent 'Hood, The Fresh Prince of Bel-Air, Veronica's Closet, My Name Is Earl, Studio 60 On The Sunset Strip hamda Malcolm & Eddieda maxsus mehmon sifatida ishtirok etgan.

Jones 1993-yilda En Vogue tomonidan suratga olingan „Give It Up, Turn It Loose“ nomli musiqiy videoda paydo boʻladi. U 2001-yilda boshqa aktrisalar: Paula Jai Parker va Carmen Electra bilan birgalikda reper Jay-Zning Girls, Girls, Girls klipida suratga tushadi.

Shuningdek, aktrisa, oʻsha yili Wu-Tang Clanning Gravel Pit musiqiy videosida ham suratga tushgan. U Will Smithning „I’m Looking for the One“ videosida hamda reper Webbiening Independent musiqasi uchun suratga olingan videoklipda Amerika Qoʻshma Shtatlari Prezidenti sifatida koʻrinish beradi.

Uning film shartnomalari orasida Booty Call, The Wood, Kingdom Come and What Men Want kabi filmlar mavjud. U Up in the Air filmida hamda kichik rolda paydo boʻladi.

2020-yilda Jones Krista Vernoff tomonidan yozilgan hamda ABC telekanalida efirga uzatilgan dramatik teleserial — Rebelda Lana rolini ham ijro etgan.

Filmografiyasi

Filmlarda

Televizion rollari

Manbalar

Havolalar 

 

Amerikalik televideniye aktrisalari
Afroamerikalik aktrisalar
Yashayotgan insonlar
1974-yilda tugʻilganlar
Amerikalik aktrisalar